Document ID: 32005D0398

NÕUKOGU OTSUS,
10. mai 2005,
Euroopa Ühenduse ja Andorra Vürstiriigi vahelise koostöölepingu sõlmimise kohta
(2005/398/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikleid 71, 137, 149, 150, 151, 152, 156, 159, 161 ja 175 koostoimes artikli 300 lõike 2 esimese lõigu teise lausega ja artikli 300 lõike 3 esimese lõiguga,
võttes arvesse komisjoni ettepanekut,
võttes arvesse Euroopa Parlamendi arvamust, (1)
ning arvestades järgmist:
(1)
Ühendus on otsustanud tugevdada suhteid Andorraga, mida senini reguleeris 28. juunil 1990. aastal Luxembourgis allkirjastatud leping tolliliidu loomise kohta.
(2)
Pärast volituste saamist nõukogult 24. veebruaril 1997. aastal on komisjon lõpule viinud Andorraga peetud läbirääkimised mitmeid koostöövaldkondi hõlmava lepingu sõlmimise üle.
(3)
Vastavalt nõukogu 25.-26. oktoobri 2004. aasta otsusele ja eeldusel, et leping sõlmitakse hilisemal kuupäeval, allkirjastati see ühenduse nimel 15. novembril 2004.
(4)
Lepingu alusel loodavale koostöökomiteele on antud teatavad ülesanded ning komisjonile tuleks anda volitused nende ülesannete täitmiseks ühenduse nimel.
(5)
Kõnealune leping tuleks heaks kiita,
ON TEINUD JÄRGMISE OTSUSE:
Artikkel 1
Käesolevaga kiidetakse ühenduse nimel heaks koostööleping Euroopa Ühenduse ja Andorra Vürstiriigi vahel.
Lepingu tekst on lisatud käesolevale otsusele.
Artikkel 2
Nõukogu eesistuja edastab ühenduse nimel lepingu artikliga 14 ettenähtud teate. (2)
Artikkel 3
1. Ühendust esindab lepingu artiklis 9 ettenähtud koostöökomitees komisjon, keda abistavad liikmesriikide esindajad.
2. Ühenduse seisukoha koostöökomitees võetavate otsuste suhtes määrab kindlaks komisjon, olles konsulteerinud liikmesriikide esindajatega.
Brüssel, 10. mai 2005

Labels: 18
15
5